**BASES DE PARTICIPACIÓ DEL 2r CONCURS DE BOOKTUBERS**

El 2r Concurs de Booktubers (Bibliotubers) és una activitat organitzada per Canal Reus TV amb el suport d’Òmnium Cultural, l’Àrea d’Ensenyament i Política Lingüística, les Biblioteques municipals i el Centre de Normalització Lingüística de l'Àrea de Reus Miquel Ventura, la finalitat de la qual és promoure la lectura literària mitjançant l’ús de les noves tecnologies.

**Requisits**

1. Hi poden participar els alumnes de 3r i 4t d’ESO de tots els centres d’ensenyament secundari de Reus, per la qual cosa els centres educatius hauran d’inscriure’s com a participants. Així mateix, els usuaris de les biblioteques municipals que cursin els nivells proposats, poden entregar els seus vídeos a  les biblioteques sempre que el seu institut o escola no s'hagi inscrit al concurs. Per poder prendre-hi part, doncs, caldrà omplir la inscripció a través de la fitxa ARE; a partir d’aquest moment, **s’enviaran els formularis d’inscripció i de cessió de drets corresponents per ser emplenats**.
2. Per participar-hi, cal fer un booktube, un vídeo publicitari breu en el qual l’alumnat presenti la seva opinió/valoració en català sobre un llibre que hagi llegit en qualsevol llengua, de manera que copsi l’atenció dels espectadors. Juntament amb aquestes bases, es lliura un exemple de booktube que pot servir de referència.
3. En primer lloc, el/els concursant/s han d’escollir un llibre que els hagi agradat o impactat i fer-ne un guió per tal de pensar com serà l’execució del vídeo i el material que necessitarà per dur-lo a terme. Un cop aclarida aquesta fase, s’haurà d’agafar un mòbil o una càmera i gravar-lo (en format horitzontal) i editar (en la mesura que li sigui possible) el vídeo que es vulgui presentar.
4. El professorat (en el cas dels centres educatius) així com les persones responsables assignades per a aquest projecte (en el cas de les biblioteques) supervisaran tot el procés d’elaboració del vídeo i el treball final abans d’enviar-lo a Canal Reus TV, per tal que aquest pugui ser presentat i exposat tant a l’antena com a les xarxes socials del mitjà de comunicació.
5. Els grups d’alumnes poden ser d’un mínim d’1 persona i un màxim de 4.
6. Cada centre d’ensenyament així com les dues biblioteques municipals poden presentar fins a un màxim de 8 vídeos a concurs.
7. El vídeo ha de tenir una durada màxima de 120 segons: l’objectiu és que sigui curt, impactant, original i de qualitat.
8. Durant l’enregistrament del vídeo, caldrà utilitzar la llengua catalana correctament i ensenyar la portada del llibre de forma visible. **També cal tenir en compte si la música utilitzada és lliure de drets perquè després aquests vídeos aniran penjats a la plataforma Youtube. En cas que aquesta plataforma no permeti penjar el vídeo, aquest vídeo quedarà desqualificat.**
9. Un cop finalitzat i revisat el vídeo, caldrà enviar-lo a través de WeTransfer a Canal Reus TV (a l’adreça promocio@canalreustv.cat), juntament amb els 2 formularis de participació: el formulari d’inscripció al premi (que haurà de ser emplenat pel centre educatiu o la biblioteca) i el formulari de drets d’imatge amb les signatures dels tutors legals corresponents (que haurà de ser emplenat per cada alumne participant), **sense els quals NO es podrà accedir al concurs. Tots els documents juntament amb els vídeos presentats han de ser recollits en una única carpeta. No s’acceptarà informació enviada en diversos correus electrònics, per separat, ni a través d’altres vies que no sigui el WeTransfer.**
10. La data límit per a l’enviament dels vídeos serà el 20 de març de 2018.

**Modalitats de premis**

Es proposen quatre categories de premis que, a excepció de la primera, seran escollits per un jurat format per diferents entitats i professionals del sector, la composició del qual serà feta pública al llarg del darrer trimestre de l’any 2016. Els premis s’atorgaran als:

1. **Booktuber popular:** el guanyador serà el més votat a les xarxes socials de Canal Reus TV
2. **Booktuber lingüístic:** el guanyador serà el que utilitzi millor la llengua catalana
3. **Booktuber creatiu:** el guanyador serà valorat pel jurat, tenint en compte l’ús de les noves tecnologies i l’enginy del vídeo presentat
4. **Booktuber clàssic:** el guanyador serà el booktube que, segons el parer del jurat, millorpresenti la valoració d’un llibre clàssic
5. Tots els membres dels grups guanyadors de cada categoria, així com el professor/tutor responsable rebran un conjunt de premis.